आज आवश्यकता इस बात की है सभी बहुजन विद्यार्थी संगठन मिल-बैठ कर यह सुनिश्चित करें कि उनके आपसी विवाद सुलझ जायें। ज्ञातव्य है कि एएसए सहित ये चारों संगठन चार साल पुराने भी नहीं हैं और इसलिए इनके बीच असहमतियों का कोई लम्बा इतिहास नहीं है। अगर वे ऐसा नहीं करते तो उन्हें या तो एसएफआई या एनएसयूआई या एबीवीपी के साथ मिलना होगा। अन्यथा उनका अस्तित्व ही समाप्त हो जायेगा। अगर बहुजन विद्यार्थी संगठन अपना संयुक्त मोर्चा बना लेते तो शायद चुनाव परिणाम कुछ दूसरे होते। ऐसा क्यों न हो सका, इस पर विचार ज़रूरी है।